CELEX: 32020Q1204(01)
Language: lv
Date: 2020-05-06 00:00:00
Title: Eiropas Profesionālās izglītības attīstības centra (Cedefop) valdes lēmums (2020. gada 6. maijs), ar ko pieņem iekšējos noteikumus attiecībā uz datu subjektu noteiktu tiesību ierobežojumiem saistībā ar personas datu apstrādi Cedefop darbības ietvaros

4.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 408/12
               
            
         EIROPAS PROFESIONĀLĀS IZGLĪTĪBAS ATTĪSTĪBAS CENTRA (CEDEFOP) VALDES LĒMUMS
         (2020. gada 6. maijs),
         ar ko pieņem iekšējos noteikumus attiecībā uz datu subjektu noteiktu tiesību ierobežojumiem saistībā ar personas datu apstrādi Cedefop darbības ietvaros
         VALDE,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 23. oktobra Regulu (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (1), un jo īpaši tās 25. pantu,
         ņemot vērā Eiropas Parlamenta un Padomes 2019. gada 16. janvāra Regulu (ES) 2019/128, ar ko izveido Eiropas Profesionālās izglītības attīstības centru (Cedefop) un atceļ Padomes Regulu (EEK) Nr. 337/75 (2), un jo īpaši tās 23. panta 4. punktu,
         ņemot vērā Eiropas Datu aizsardzības uzraudzītāja (EDAU) 2019. gada 12. decembra atzinumu un EDAU pamatnostādnes par jaunās regulas 25. pantu un iekšējiem noteikumiem (3),
         TĀ KĀ:
         
                     (1)
                  
                  
                     
                        Cedefop īsteno savas darbības saskaņā ar Regulu (ES) 2019/128.
                  
               
                     (2)
                  
                  
                     Atbilstoši Regulas (ES) 2018/1725 25. panta 1. punkta ierobežojumiem minētās regulas 14.–22., 35. un 36. panta, kā arī 4. panta piemērošanai, ciktāl tā noteikumi atbilst 14.–22. pantā paredzētajām tiesībām un pienākumiem, jāpamatojas uz Cedefop pieņemamajiem iekšējiem noteikumiem, ja tie nav balstīti uz tiesību aktiem, kas pieņemti, pamatojoties uz Līgumiem.
                  
               
                     (3)
                  
                  
                     Šos iekšējos noteikumus, tostarp noteikumus par ierobežojuma nepieciešamības un samērīguma novērtējumu, nevajadzētu piemērot, ja tiesību aktā, kas pieņemts, pamatojoties uz Līgumiem, paredzēts datu subjekta tiesību ierobežojums.
                  
               
                     (4)
                  
                  
                     Kad Cedefop pilda savus pienākumus saistībā ar datu subjekta tiesībām, kā noteikts Regulā (ES) 2018/1725, tas apsver, vai būtu piemērojama kāda no minētajā regulā paredzētajām atkāpēm.
                  
               
                     (5)
                  
                  
                     Savas administratīvās darbības ietvaros Cedefop var veikt administratīvu izmeklēšanu, izskatīt disciplinārlietas, veikt provizoriskas darbības saistībā ar iespējamiem pārkāpumiem, par kuriem ziņots OLAF, izskatīt trauksmes celšanas gadījumus, īstenot (oficiālas un neoficiālas) procedūras aizskaršanas gadījumos, izskatīt iekšējas un ārējas sūdzības, veikt iekšējās revīzijas, datu aizsardzības speciālistam (DAS) veikt izmeklēšanu saskaņā ar Regulas (ES) 2018/1725 45. panta 2. punktu, veikt iekšējas (IT) drošības izmeklēšanas un izskatīt darbinieku pieprasījumus piekļūt savai medicīniskajai dokumentācijai.
                     
                        Cedefop apstrādā vairāku kategoriju personas datus, tostarp ticamus datus (“objektīvos” datus, piemēram, identifikācijas datus, kontaktinformāciju, profesionālos datus, administratīvos datus, datus, kas saņemti no konkrētiem avotiem, elektronisko sakaru un datu plūsmas datus) un/vai nepārbaudītus datus (“subjektīvos” datus, kas saistīti ar lietu, piemēram, argumentāciju, uzvedības datus, novērtējumus, snieguma un rīcības datus un datus, kas saistīti ar procedūras vai darbības priekšmetu vai sniegti saistībā ar to).
                  
               
                     (6)
                  
                  
                     
                        Cedefop, ko pārstāv tā izpilddirektors, darbojas kā (datu) pārzinis neatkarīgi no tā, vai Cedefop iekšienē pārziņa funkcijas ir tālāk deleģētas atbilstīgi operatīvajai atbildībai par konkrētām personas datu apstrādes darbībām.
                  
               
                     (7)
                  
                  
                     Personas dati droši glabājas elektroniskā vidē vai papīra formātā, tādējādi novēršot datu ļaunprātīgu izmantošanu vai nelikumīgu piekļuvi datiem, vai to nosūtīšanu personām, kam šie dati nav jāzina. Medicīnisko dokumentāciju glabā ārpakalpojumu sniedzējs, ko izmanto Cedefop. Apstrādāto personas datu glabāšanas laiks nav ilgāks par to, cik ir nepieciešams, kā arī atbilstošs mērķiem, kuriem tie tiek apstrādāti, un ir norādīts datu aizsardzības paziņojumos vai Cedefop reģistros.
                  
               
                     (8)
                  
                  
                     Šie iekšējie noteikumi būtu jāpiemēro visām Cedefop izpildītajām apstrādes darbībām, veicot administratīvu izmeklēšanu, izskatot disciplinārlietas, veicot provizoriskas darbības, kas saistītas ar iespējamiem pārkāpumiem, par kuriem ziņots OLAF, īstenojot trauksmes celšanas procedūras, veicot (oficiālas un neoficiālas) procedūras aizskaršanas gadījumos, izskatot iekšējas un ārējas sūdzības, veicot iekšējas revīzijas, datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu, īstenojot (IT) drošības izmeklēšanu, ko veic iekšēji vai ar ārēju iesaisti (piemēram, CERT-EU), un izskatot darbinieku pieprasījumus piekļūt savai medicīniskajai dokumentācijai.
                  
               
                     (9)
                  
                  
                     Šie iekšējie noteikumi būtu jāpiemēro apstrādes darbībām, kas veiktas pirms iepriekš minēto procedūru uzsākšanas, šo procedūru laikā un šo procedūru rezultātu pārraudzības gaitā. Tiem būtu jāattiecas arī uz palīdzību un sadarbību, ko Cedefop ārpus savas administratīvās izmeklēšanas sniedz valstu iestādēm un starptautiskām organizācijām.
                  
               
                     (10)
                  
                  
                     Gadījumos, kad piemēro šos iekšējos noteikumus, Cedefop jāsniedz pamatojums, skaidrojot, kādēļ ierobežojumi ir obligāti nepieciešami un samērīgi demokrātiskā sabiedrībā un kāpēc tie atbilst pamattiesību un pamatbrīvību būtībai.
                  
               
                     (11)
                  
                  
                     Šajā saistībā Cedefop, ciktāl iespējams, ir pienākums iepriekš minēto procedūru gaitā ievērot datu subjektu pamattiesības, jo īpaši tās, kas attiecas uz datu subjekta tiesībām uz informācijas sniegšanu, piekļuvi datiem un to labošanu, tiesībām uz dzēšanu, apstrādes ierobežošanu, datu subjekta tiesībām uz informēšanu par personas datu aizsardzības pārkāpumu un elektronisko sakaru konfidencialitāti, kā noteikts Regulā (ES) 2018/1725.
                  
               
                     (12)
                  
                  
                     Tomēr Cedefop var būt pienākums ierobežot datu subjekta tiesības uz informācijas sniegšanu un citas datu subjekta tiesības, lai aizsargātu citu valsts iestāžu veiktās izmeklēšanas un procedūras, bet jo īpaši savas izmeklēšanas, kā arī citu izmeklēšanā vai citās procedūrās iesaistīto personu tiesības.
                  
               
                     (13)
                  
                  
                     
                        Cedefop būtu periodiski jāuzrauga, vai joprojām ir piemērojami ierobežojuma pamatā esošie nosacījumi, un jāatceļ ierobežojums, ja šie nosacījumi vairs nav piemērojami.
                  
               
                     (14)
                  
                  
                     Pārzinim būtu jāinformē datu aizsardzības speciālists, tiklīdz tiek plānots piemērots ierobežojumu, kā arī turpmāko pārskatīšanu laikā un jāiesaista viņš vai viņa visas procedūras laikā, līdz ierobežojums tiek atcelts.
                  
               IR PIEŅĒMUSI ŠO LĒMUMU.
         
            1. pants
            Priekšmets un darbības joma
            
               1.   Ar šo lēmumu paredz noteikumus attiecībā uz nosacījumiem, saskaņā ar kuriem Cedefop var ierobežot Regulas (ES) 2018/1725 14.-21. pantā, 35. un 36. pantā, kā arī 4. pantā noteiktās tiesības saistībā ar 2. punktā izklāstītajām procedūrām, ievērojot minētās regulas 25. pantu.
            
            
               2.   Cedefop administratīvās darbības ietvaros šo lēmumu piemēro Cedefop veiktajām personas datu apstrādes darbībām šādiem nolūkiem: veicot administratīvu izmeklēšanu un izskatot disciplinārlietas, veicot provizoriskas darbības, kas saistītas ar iespējamiem pārkāpumiem, par kuriem ziņots OLAF, izskatot trauksmes celšanas gadījumus, īstenojot (oficiālas un neoficiālas) procedūras aizskaršanas gadījumos, izskatot iekšējas un ārējas sūdzības, veicot iekšējas revīzijas, datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu, kā arī īstenojot (IT) drošības izmeklēšanu, ko veic iekšēji vai ar ārēju iesaisti (piemēram, CERT-EU), un izskatot darbinieku pieprasījumus piekļūt savai medicīniskajai dokumentācijai.
            
            
               3.   Attiecīgās datu kategorijas ir ticamie dati (“objektīvie” dati, piemēram, identifikācijas dati, kontaktinformācija, profesionālie dati, administratīvie dati, dati, kas saņemti no konkrētiem avotiem, elektronisko sakaru un datu plūsmas dati) un/vai nepārbaudītie dati (“subjektīvie” dati, kas saistīti ar lietu, piemēram, argumentācija, uzvedības dati, novērtējumi, dati, kas saistīti ar sniegumu un rīcību, un dati, kas saistīti ar procedūras vai darbības priekšmetu vai sniegti saistībā ar to).
            
            
               4.   Kad Cedefop pilda savus pienākumus saistībā ar datu subjekta tiesībām, kā noteikts Regulā (ES) 2018/1725, tas apsver, vai būtu piemērojama kāda no minētajā regulā paredzētajām atkāpēm.
            
            
               5.   Ievērojot šajā lēmumā izklāstītos nosacījumus, ierobežojumi var tikt piemēroti šādām tiesībām: tiesības uz datu subjektiem sniedzamo informāciju, datu subjekta piekļuves tiesības, datu subjekta tiesības uz datu labošanu, dzēšanu un apstrādes ierobežošanu, kā arī tiesības uz datu subjekta informēšanu par personas datu aizsardzības pārkāpumu un elektrisko sakaru konfidencialitāti.
            
         
         
            2. pants
            Pārziņa un aizsardzības pasākumu detalizēts apraksts
            
               1.   Cedefop ievieš šādus aizsardzības pasākumus, lai novērstu ļaunprātīgu izmantošanu vai nelikumīgu piekļuvi vai nosūtīšanu:
               
                           a)
                        
                        
                           papīra dokumentus glabā drošos skapjos, un tiem var piekļūt tikai pilnvaroti darbinieki;
                        
                     
                           b)
                        
                        
                           visus elektroniskos datus glabā drošā IT lietojumprogrammā atbilstīgi Cedefop drošības standartiem, kā arī īpašās elektroniskās mapēs, kas pieejamas tikai pilnvarotiem darbiniekiem. Atbilstīgus piekļuves līmeņus piešķir individuāli;
                        
                     
                           c)
                        
                        
                           
                              Cedefop IT vide ir pieejama, izmantojot vienu pierakstīšanās sistēmu, un tā ir automātiski savienota ar lietotāja ID un paroli. E-ierakstus glabā drošā vidē, lai nodrošinātu tajā esošo datu konfidencialitāti un privātumu;
                        
                     
                           d)
                        
                        
                           visām personām, kurām ir piekļuve datiem, ir pienākums ievērot konfidencialitāti;
                        
                     
                           e)
                        
                        
                           ārējiem pakalpojumu sniedzējam, kas glabā medicīnisko dokumentāciju, ir saistoši līguma noteikumi par konfidencialitāti un personas datu apstrādi.
                        
                     
            
               2.   Apstrādes darbību pārzinis ir Cedefop, ko pārstāv tā izpilddirektors, kurš var deleģēt pārziņa funkciju. Datu subjektus informē par nozīmēto pārzini, izmantojot datu aizsardzības paziņojumus vai ierakstus, kas publicēti Cedefop tīmekļa vietnē un intranetā.
            
            
               3.   Šā lēmuma 1. panta 3. punktā minētais personas datu glabāšanas periods nav ilgāks par nepieciešamo un atbilst mērķiem, kādiem dati tiek apstrādāti. Jebkurā gadījumā tas nedrīkst pārsniegt datu aizsardzības paziņojumos vai šā lēmuma 3. panta 3. punktā minētajos ierakstos noteikto glabāšanas laiku.
            
            
               4.   Ja Cedefop uzskata, ka ir jāpiemēro ierobežojums, jāapsver datu subjekta tiesību un brīvību apdraudējuma risks, jo īpaši risks attiecībā uz citu datu subjektu tiesībām un brīvībām un risks, ka Cedefop izmeklēšanas vai procedūru efektivitāte var tikt mazināta, piemēram, iznīcinot pierādījumus. Risks datu subjekta tiesībām un brīvībām galvenokārt, bet ne tikai, attiecas uz reputācijas riskiem un tiesībām uz aizstāvību, kā arī tiesībām tikt uzklausītam.
            
         
         
            3. pants
            Ierobežojumi
            
               1.   Cedefop piemēro jebkādus ierobežojumus, tikai pamatojoties uz vienu vai vairākiem iemesliem, kas uzskaitīti Regulas (ES) 2018/1725 25. panta 1. punkta a) līdz i) apakšpunktā. Jo īpaši saistībā ar šā lēmuma 1. panta 2. punktā minētajiem personas datu apstrādes nolūkiem ierobežojumu pamatā var būt šādi iemesli:
               
                           a)
                        
                        
                           veicot administratīvo izmeklēšanu un izskatot disciplinārlietas, ierobežojumus var pamatot ar Regulas (ES) 2018/1725 25. panta 1. punkta b), c), g) un h) apakšpunktu;
                        
                     
                           b)
                        
                        
                           veicot provizoriskas darbības saistībā ar iespējamiem pārkāpumiem, par kuriem ziņots OLAF, ierobežojumus var pamatot ar Regulas (ES) 2018/1725 25. panta 1. punkta b), c), f), g) un h) apakšpunktu;
                        
                     
                           c)
                        
                        
                           īstenojot trauksmes celšanas procedūras, ierobežojumus var pamatot ar Regulas (ES) 2018/1725 25. panta 1. punkta b), c), f), g) un h) apakšpunktu;
                        
                     
                           d)
                        
                        
                           veicot (oficiālas un neoficiālas) procedūras aizskaršanas gadījumos, ierobežojumus var pamatot ar Regulas (ES) 2018/1725 25. panta 1. punkta b), f), h) un i) apakšpunktu;
                        
                     
                           e)
                        
                        
                           izskatot iekšējas un ārējas sūdzības, ierobežojumus var pamatot ar Regulas (ES) 2018/1725 25. panta 1. punkta c), g) un h) apakšpunktu;
                        
                     
                           f)
                        
                        
                           veicot iekšējās revīzijas, ierobežojumus var pamatot ar Regulas (ES) 2018/1725 25. panta 1. punkta c), g) un h) apakšpunktu;
                        
                     
                           g)
                        
                        
                           datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu, ierobežojumus var pamatot ar minētās regulas 25. panta 1. punkta c), g) un h) apakšpunktu;
                        
                     
                           h)
                        
                        
                           veicot IT drošības izmeklēšanu iekšēji vai ar ārēju iesaisti (piemēram, CERT-EU), ierobežojumus var pamatot ar Regulas (ES) 2018/1725 25. panta 1. punkta c), d), g) un h) apakšpunktu;
                        
                     
                           i)
                        
                        
                           izskatot darbinieku pieprasījumus piekļūt savai medicīniskajai dokumentācijai, ierobežojumus var pamatot ar Regulas (ES) 2018/1725 25. panta 1. punkta h) apakšpunktu.
                        
                     
            
               2.   Konkrēti īstenojot iepriekš 1. punktā izklāstītos mērķus, Cedefop var piemērot ierobežojumus attiecībā uz šā lēmuma 1. panta 5. punktā minētajām tiesībām šādos apstākļos:
               
                           a)
                        
                        
                           ja cita Savienības iestāde, struktūra, birojs vai aģentūra ir tiesīga ierobežot minēto tiesību īstenošanu, pamatojoties uz citiem Regulas (ES) 2018/1725 25. pantā minētajiem tiesību aktiem, vai saskaņā ar minētās regulas IX nodaļu vai ar to dibināšanas aktiem un ja šādas Savienības iestādes, struktūras, biroja vai aģentūras piemērotā ierobežojuma mērķis tiktu apdraudēts, ja Cedefop nepiemērotu līdzvērtīgu ierobežojumu attiecībā uz tiem pašiem personas datiem;
                        
                     
                           b)
                        
                        
                           ja dalībvalsts kompetentā iestāde ir tiesīga ierobežot minēto tiesību īstenošanu, pamatojoties uz aktiem, kas minēti Eiropas Parlamenta un Padomes Regulas (ES) 2016/679 (4) 23. pantā, vai saskaņā ar valsts noteikumiem, ar kuriem transponē Eiropas Parlamenta un Padomes Direktīvas (ES) 2016/680 (5) 13. panta 3. punktu, 15. panta 3. punktu vai 16. panta 3. punktu, un ja minētās dalībvalsts kompetentās iestādes piemērotā ierobežojuma mērķis tiktu apdraudēts, ja Cedefop nepiemērotu līdzvērtīgu ierobežojumu attiecībā uz tiem pašiem personas datiem;
                        
                     
                           c)
                        
                        
                           ja šo tiesību īstenošana varētu apdraudēt ar Cedefop uzdevumu izpildi saistīto sadarbību ar trešām valstīm vai starptautiskām organizācijām.
                        
                     Pirms ierobežojumu piemērošanas pirmās daļas a) un b) apakšpunktā minētajos gadījumos Cedefop apspriežas ar attiecīgo Savienības iestādi, struktūru, biroju vai aģentūru vai dalībvalsts kompetento iestādi, ja vien Cedefop nav skaidrs, ka ierobežojuma piemērošana ir paredzēta kādā no šajos apakšpunktos minētajiem aktiem.
            
            
               3.   Cedefop iekļauj datu aizsardzības paziņojumos vai reģistros Regulas (ES) 2018/1725 31. panta nozīmē, kas publicēti tā tīmekļa vietnē un intranetā, informējot datu subjektus par viņu tiesībām saistībā ar konkrētu procedūru, informāciju par šo tiesību iespējamo ierobežošanu. Informācijā norāda tās tiesības, kuras var tikt ierobežotas, iemeslus un iespējamo ierobežojuma ilgumu.
               Neskarot 5. panta 2. punkta noteikumus, Cedefop, ja tas ir samērīgi, bez nepamatotas kavēšanās un rakstveidā informē individuāli arī visus datu subjektus, kas tiek uzskatīti par personām, kuras skar konkrētās apstrādes darbības, par esošiem vai paredzamiem to tiesību ierobežojumiem.
            
            
               4.   Jebkurš ierobežojums ir nepieciešams un samērīgs, ņemot vērā riskus datu subjektu tiesībām un brīvībām, un atbilst pamattiesību un brīvību būtībai demokrātiskā sabiedrībā.
            
            
               5.   Ja tiek apsvērta ierobežojuma piemērošana, jāveic nepieciešamības un samērīguma tests, pamatojoties uz spēkā esošajiem noteikumiem. To katrā atsevišķā gadījumā dokumentē pārskatatbildības nolūkos, izmantojot iekšēju novērtējuma ziņojumu.
            
            
               6.   Ierobežojumus atceļ, tiklīdz vairs nepastāv apstākļi, kas tos pamato.
            
         
         
            4. pants
            Datu aizsardzības speciālista veiktā pārskatīšana
            
               1.   Cedefop datu aizsardzības speciālistu (DAS) bez nepamatotas kavēšanās informē ikreiz, kad pārzinis plāno ierobežot datu subjektu tiesību piemērošanu vai pagarina ierobežojuma darbību saskaņā ar šo lēmumu. Pārzinis nodrošina DAS piekļuvi ierakstam, kas satur ierobežojuma nepieciešamības un samērīguma novērtējumu, un dokumentē reģistrā datumu, kad DAS ticis informēts. DAS tiek iesaistīts visā procedūras laikā, līdz ierobežojums tiek atcelts.
            
            
               2.   DAS var rakstveidā pieprasīt pārzinim pārskatīt ierobežojumu piemērošanu. Pārzinis informē DAS rakstveidā par pieprasītās pārskatīšanas iznākumu.
            
            
               3.   Pārzinis informē DAS, kad ierobežojums ir atcelts.
            
         
         
            5. pants
            Ierobežojumi attiecībā uz datu subjekta tiesībām uz informācijas sniegšanu
            
               1.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot datu subjekta tiesības uz tam sniedzamo informāciju šādu apstrādes darbību kontekstā:
               
                           a)
                        
                        
                           veicot administratīvu izmeklēšanu un izskatot disciplinārlietas;
                        
                     
                           b)
                        
                        
                           veicot provizoriskas darbības saistībā ar iespējamiem pārkāpumiem, par kuriem ziņots OLAF;
                        
                     
                           c)
                        
                        
                           īstenojot trauksmes celšanas procedūras;
                        
                     
                           d)
                        
                        
                           veicot (oficiālas un neoficiālas) procedūras aizskaršanas gadījumos;
                        
                     
                           e)
                        
                        
                           izskatot iekšējas un ārējas sūdzības;
                        
                     
                           f)
                        
                        
                           veicot iekšējas revīzijas;
                        
                     
                           g)
                        
                        
                           datu aizsardzības speciālistam veicot izmeklēšanu saskaņā ar Regulas 2018/1725 45. panta 2. punktu;
                        
                     
                           h)
                        
                        
                           veicot izmeklēšanu (IT) drošības jomā iekšēji vai ar ārēju iesaisti (piemēram, CERT-EU).
                        
                     
            
               2.   Ja Cedefop pilnībā vai daļēji ierobežo tiesības uz informāciju, kas sniedzama Regulas (ES) 2018/1725 14.-16. pantā minētajiem datu subjektiem, tas reģistrē ierobežojuma iemeslu, juridisko(-s) pamatojumu(-s) saskaņā ar šā lēmuma 3. pantu, tostarp novērtējumu par ierobežojuma nepieciešamību un samērīgumu.
               Ierakstu un attiecīgā gadījumā dokumentus, kuros ir fiksēti attiecīgie faktu un juridiskie
               elementi, reģistrē. Tos pēc pieprasījuma dara pieejamus Eiropas Datu aizsardzības uzraudzītājam.
            
            
               3.   Šā panta 2. punktā minēto ierobežojumu turpina piemērot tik ilgi, kamēr ir spēkā to attaisnojošie iemesli.
               Ja ierobežojumu pamatojošie iemesli vairs nepastāv, Cedefop sniedz datu subjektam informāciju par galvenajiem iemesliem, ar kuriem pamatota ierobežojuma piemērošana. Vienlaikus Cedefop informē datu subjektu par tiesībām jebkurā laikā iesniegt sūdzību Eiropas Datu aizsardzības uzraudzītājam vai vērsties Eiropas Savienības Tiesā (Tiesa), lūdzot piemērot tiesiskās aizsardzības līdzekli.
               Pēc attiecīgā ierobežojuma pieņemšanas Cedefop ik pēc sešiem mēnešiem, kā arī attiecīgās procedūras vai izmeklēšanas noslēgumā pārskata tā piemērošanu. Pēc tam pārzinis reizi sešos mēnešos pārliecinās, ka ir nepieciešams attiecīgo ierobežojumu uzturēt spēkā. Nepieciešamības un samērīguma testu, kas minēts 3. panta 5. punktā, veic arī saistībā ar katru periodisko pārskatīšanu pēc tam, kad ir veikts novērtējums par to, vai ierobežojuma faktiskie un juridiskie iemesli joprojām ir spēkā.
            
         
         
            6. pants
            Ierobežojumi datu subjekta tiesībām uz piekļuvi
            
               1.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot datu subjekta tiesības uz piekļuvi šādu apstrādes darbību kontekstā, ja tas ir nepieciešams un samērīgi:
               
                           a)
                        
                        
                           veicot administratīvu izmeklēšanu un izskatot disciplinārlietas;
                        
                     
                           b)
                        
                        
                           veicot provizoriskas darbības saistībā ar iespējamiem pārkāpumiem, par kuriem ziņots OLAF;
                        
                     
                           c)
                        
                        
                           īstenojot trauksmes celšanas procedūras;
                        
                     
                           d)
                        
                        
                           veicot (oficiālas un neoficiālas) procedūras aizskaršanas gadījumos;
                        
                     
                           e)
                        
                        
                           izskatot iekšējas un ārējas sūdzības;
                        
                     
                           f)
                        
                        
                           veicot iekšējas revīzijas;
                        
                     
                           g)
                        
                        
                           datu aizsardzības speciālistam veicot izmeklēšanu saskaņā ar Regulas 2018/1725 45. panta 2. punktu;
                        
                     
                           h)
                        
                        
                           veicot izmeklēšanu (IT) drošības jomā iekšēji vai ar ārēju iesaisti (piemēram, CERT-EU);
                        
                     
                           i)
                        
                        
                           izskatot darbinieku pieprasījumus piekļūt savai medicīniskajai dokumentācijai.
                        
                     Ja saskaņā ar Regulas (ES) 2018/1725 17. pantu datu subjekti pieprasa piekļuvi saviem personas datiem, kas apstrādāti saistībā ar vienu vai vairākiem konkrētiem gadījumiem, vai informācijai par konkrētu apstrādes darbību, Cedefop šo pieprasījumu izvērtē tikai attiecībā uz minētajiem personas datiem.
            
            
               2.   Ja Cedefop pilnīgi vai daļēji ierobežo Regulas (ES) 2018/1725 17. pantā minētās piekļuves tiesības, tas rīkojas šādi:
               
                           a)
                        
                        
                           savā atbildē uz pieprasījumu tas informē attiecīgo datu subjektu par piemēroto ierobežojumu un tā galvenajiem iemesliem, kā arī par iespēju iesniegt sūdzību Eiropas Datu aizsardzības uzraudzītājam vai vērsties Tiesā, lūdzot piemērot tiesiskās aizsardzības līdzekli;
                        
                     
                           b)
                        
                        
                           tas iekšējā novērtējumā dokumentē ierobežojuma iemeslus, tostarp novērtē ierobežojuma nepieciešamību, samērīgumu un tā piemērošanas ilgumu.
                        
                     Darbiniekiem piemērotie ierobežojumi piekļūt savai medicīniskajai informācijai attiecas tikai uz pieprasījumiem par darbinieku tiešu piekļuvi psiholoģiska vai psihiatriska rakstura medicīniskajiem datiem, ja novērtējumā, ko veic katrā gadījumā atsevišķi, konstatē, ka datu subjekta aizsardzības nolūkā ir nepieciešama netiešā piekļuve. Piekļuvi šādiem datiem piešķir ar attiecīgā datu subjekta izraudzītā ārsta starpniecību. Datu subjekta izvēlētajam ārstam ir nodrošināta piekļuve visai informācijai un tiek dota rīcības brīvība izlemt, kā un kāda veida piekļuvi nodrošināt datu subjektam.
               Šā punkta a) apakšpunktā minēto informācijas sniegšanu var atlikt, izlaist vai atteikt, ja tādā veidā tiktu atceltas ierobežojuma sekas saskaņā ar Regulas (ES) 2018/1725 25. panta 8. punktu.
               Pēc attiecīgā ierobežojuma pieņemšanas Cedefop ik pēc sešiem mēnešiem, kā arī attiecīgās procedūras vai izmeklēšanas noslēgumā pārskata tā piemērošanu. Pēc tam pārzinis reizi sešos mēnešos pārliecinās, ka ir nepieciešams attiecīgo ierobežojumu uzturēt spēkā. Nepieciešamības un samērīguma testu, kas minēts 3. panta 5. punktā, veic arī saistībā ar katru periodisko pārskatīšanu pēc tam, kad ir veikts novērtējums par to, vai ierobežojuma faktiskie un juridiskie iemesli joprojām ir spēkā.
            
            
               3.   Ierakstu un attiecīgā gadījumā dokumentus, kuros ir fiksēti attiecīgie faktu un juridiskie elementi, reģistrē. Tos pēc pieprasījuma dara pieejamus Eiropas Datu aizsardzības uzraudzītājam.
            
         
         
            7. pants
            Ierobežojums attiecībā uz datu subjekta tiesībām uz labošanu, dzēšanu un apstrādes ierobežošanu
            
               1.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot datu subjekta tiesības uz labošanu, dzēšanu un apstrādes ierobežošanu šādu apstrādes darbību kontekstā, ja tas ir nepieciešams un samērīgi:
               
                           a)
                        
                        
                           veicot administratīvu izmeklēšanu un izskatot disciplinārlietas;
                        
                     
                           b)
                        
                        
                           veicot provizoriskas darbības saistībā ar iespējamiem pārkāpumiem, par kuriem ziņots OLAF;
                        
                     
                           c)
                        
                        
                           īstenojot trauksmes celšanas procedūras;
                        
                     
                           d)
                        
                        
                           veicot (oficiālas un neoficiālas) procedūras aizskaršanas gadījumos;
                        
                     
                           e)
                        
                        
                           izskatot iekšējas un ārējas sūdzības;
                        
                     
                           f)
                        
                        
                           veicot iekšējas revīzijas;
                        
                     
                           g)
                        
                        
                           datu aizsardzības speciālistam veicot izmeklēšanu saskaņā ar Regulas 2018/1725 45. panta 2. punktu;
                        
                     
                           h)
                        
                        
                           veicot izmeklēšanu (IT) drošības jomā iekšēji vai ar ārēju iesaisti (piemēram, CERT-EU).
                        
                     
            
               2.   Ja Cedefop pilnībā vai daļēji ierobežo Regulas (ES) 2018/1725 18. pantā, 19. panta 1. punktā un 20. panta 1. punktā minēto datu subjekta tiesību uz labošanu, dzēšanu un apstrādes ierobežošanu piemērošanu, tas veic šā lēmuma 6. panta 2. punktā minētos pasākumus un reģistrē ierakstu saskaņā ar tā 6. panta 3. punktu.
            
         
         
            8. pants
            Ierobežojums datu subjekta tiesībām uz informēšanu par personas datu aizsardzības pārkāpumu un tiesībām uz elektronisko sakaru konfidencialitāti
            
               1.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot datu subjekta tiesības tikt informētam par personas datu aizsardzības pārkāpumu šādu apstrādes darbību kontekstā, ja tas ir nepieciešams un samērīgi:
               
                           a)
                        
                        
                           veicot administratīvu izmeklēšanu un izskatot disciplinārlietas;
                        
                     
                           b)
                        
                        
                           veicot provizoriskas darbības saistībā ar iespējamiem pārkāpumiem, par kuriem ziņots OLAF;
                        
                     
                           c)
                        
                        
                           īstenojot trauksmes celšanas procedūras;
                        
                     
                           d)
                        
                        
                           veicot iekšējas revīzijas;
                        
                     
                           e)
                        
                        
                           datu aizsardzības speciālistam veicot izmeklēšanu saskaņā ar Regulas 2018/1725 45. panta 2. punktu;
                        
                     
                           f)
                        
                        
                           veicot izmeklēšanu (IT) drošības jomā iekšēji vai ar ārēju iesaisti (piemēram, CERT-EU).
                        
                     
            
               2.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot tiesības uz elektronisko sakaru konfidencialitāti šādu apstrādes darbību kontekstā, ja tas ir nepieciešams un samērīgi:
               
                           a)
                        
                        
                           veicot administratīvu izmeklēšanu un izskatot disciplinārlietas;
                        
                     
                           b)
                        
                        
                           veicot provizoriskas darbības saistībā ar iespējamiem pārkāpumiem, par kuriem ziņots OLAF;
                        
                     
                           c)
                        
                        
                           īstenojot trauksmes celšanas procedūras;
                        
                     
                           d)
                        
                        
                           izskatot oficiālas procedūras aizskaršanas gadījumos;
                        
                     
                           e)
                        
                        
                           izskatot iekšējas un ārējas sūdzības;
                        
                     
                           f)
                        
                        
                           veicot izmeklēšanu (IT) drošības jomā iekšēji vai ar ārēju iesaisti (piemēram, CERT-EU).
                        
                     
            
               3.   Ja Cedefop ierobežo Regulas (ES) 2018/1725 35. un 36. pantā minētās datu subjekta tiesības uz informēšanu par personas datu aizsardzības pārkāpumu vai elektronisko sakaru konfidencialitāti, tas sagatavo ierakstu par ierobežojuma iemesliem un tos reģistrē saskaņā ar šā lēmuma 5. panta 2. punktu. Piemēro arī šā lēmuma 5. panta 3. punktu.
            
         
         
            9. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            2020. gada 6. maijā
            
               
                  Valdes vārdā –
               
               
                  Valdes priekšsēdētāja
               
               Barbara DORN
            
         
         
            (1)  . OV L 295, 21.11.2018., 39. lpp.
         
         
            (2)  . OV L 30, 31.1.2019., 90. lpp.
         
         
            (3)  . https://edps.europa.eu/sites/edp/files/publication/18-12-20_guidance_on_article_25_en.pdf.
         
            (4)  . Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), OV L 119, 4.5.2016., 1. lpp.
         
         
            (5)  . Eiropas Parlamenta un Padomes Direktīva (ES) 2016/680 (2016. gada 27. aprīlis) par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI, OV L 119, 4.5.2016., 89. lpp.